**НАРОДНО ЧИТАЛИЩЕ „САКАР 1928”**

ул. „Св. Св. Кирил и Методий” 12, с.Хлябово, общ. Тополовград, обл. Хасково

тел.: 0895932387, 0899781242; e-mail: detelina\_dk@mail.bg

***изх. № 6/05.11.2021г.***

**ПРОГРАМА ЗА РАЗВИТИЕ НА ДЕЙНОСТТА**

**НА НАРОДНО ЧИТАЛИЩЕ “САКАР 1928”, С. ХЛЯБОВО**

**ЗА 2022 ГОДИНА**

1. **ВЪВЕДЕНИЕ**

Програмата за развитие на читалищната дейност за 2022 г. е съобразена с изискванията на чл. 26 а, ал. 2 от Закона за народните читалища.

Народното читалище е основен фактор в развитието на местната култура и просветност, то придобива и социална роля - хората в малките населени места имат своето място за общуване, веселят се на празници като Бабинден, Трифон Зарезан, Деня на самодееца, Баба Марта, 8. март, Коледа и Нова година.

**ІІ. ОСНОВНА ЦЕЛ НА ПРОГРАМАТА**

Настоящата програма има за цел да планира дейността на НЧ „Сакар 1928“, с. Хлябово през 2022 г. като подпомага и обединява организирането и реализацията на комплекса от читалищни дейности, както и за създаването на благоприятна творческа и социална среда за всички възрастови групи, ползващи услугите му.

**ІІІ. ОСНОВНИ ЦЕЛИ НА ЧИТАЛИЩЕТО**

1. Развитие и утвърждаване на духовните и културни ценности на гражданското общество;

2. Институционално укрепване на читалището като местен общностен център за обогатяване на културния живот, социалната и образователната дейност в с. Хлябово;

3. Проучване, възстановяване и запазване на обичаите и традициите в село Хлябово;

4. Разширяване на традиционните читалищни дейности и търсене на нови форми чрез ускорено навлизане на съвременните комуникационни и информационни технологии. Осигуряване на достъп до информация;

5. Повишаване ролята на читалището за социална и културна интеграция на различни общности (групи в риск от социална изолация, неравностойно положение, провеждане на дарителски инициативи и др.);

6. Повишаване ролята на читалището като реален партньор на училището и детската градина за повишаване интереса на децата и учениците към книгите.

**ІV. ДЕЙНОСТИ**

Демографската криза е проблем, който осезателно се усеща и в живота на нашето читалище – все по-застаряващо е населението, а млади хора, които да продължат самодейността, в повечето случаи няма.

Основната задача на предложените дейности е да се привлекат местни самодейци от различни възрастови групи и етноси, които да представят и запазват характерните обичаи, танци и традиции за региона.

* **Културни събития и прояви с общинско значение.**

1. Участие в събора “Св. Троица”.

* **Културни събития и прояви с местно значение.**

1.Читалищни събития и прояви, присъстващи ежегодно в календара:

- Общоселски празник на Бабин ден;

- Ден на родилната помощ;

- Отбелязване на Деня на лозаря;

- Куркувница – сирни заговезни;

- Работилницата на баба Марта „Хлябовски мартеници” – изработка и изложба на мартеници;

- Поднасяне на венец за националния празник на Република България;

- Общоселско празненство „Жените на Хлябово”, посветен на Международния ден на жената;

- Великденска работилница „Цветен Великден”, боядисване на великденски яйца с деца и възрастни, изложба;

- Великденски празници – „Хоро се вие на мегдана“

- Отбелязване на 24 май – деня на славянската писменост и култура;

- Детски празник за Деня на детето;

- „Златна есен” – есенна изложба с дарове от природата;

- Отбелязване Деня на народните будители;

- Коледно-новогодишни празненства;

- „Зима край огнището“ – представяне на традиционни ястия и занятия. Раздумка в читалището.

- Участия на самодейните колективи в регионални и общински фестивали и събори.

*Време на провеждане – според месеца и датата на празника.*

1. Библиотечни събития и прояви, присъстващи ежегодно в календара.

- Оформяне на кътове за празниците от народния календар и годишнини;

- „Моята първа на книга” – гостуване на първокласниците в библиотеката, посветено на Международния ден на детската книга;

- „От деца за деца, от деца за възрастни, от възрастни за деца” – четене на любими книги;

* **Любителско художествено творчество, клубове и кръжоци.**

Целенасочена работа, насочена към опазване на фолклора и традиционното народно богатство и създаване на условия и възможности за тяхното развитие и популяризиране.

* Редовни репетиции със самодейните колективи към читалището:

1. Детски състав за пролетни песни и игри „Лазарче”;

2. Колектив за автентичен фолклор;

3. Коледарска група

**V. ФИНАНСОВА ОБЕЗПЕЧЕНОСТ**

Финансирането на читалищата е регламентирано в Закона за народните читалища и се осъществява в рамките на държавната субсидия. Тъй като тя е крайно недостатъчна, за финансовото обезпечаване на мероприятията, но ще се потърси и финансова помощ от общината, спонсори и дарители.

**VІ. ОТЧИТАНЕ ИЗПЪЛНЕНИЕТО НА ПРОГРАМАТА**

Съгласно чл.26а, ал.4 от ЗНЧ председателя на читалището представя ежегодно до 31. март пред кмета на община Тополовград отчет за изпълнение на Програмата и за изразходваните от бюджета средства през предходната година.

**VII. ЗАКЛЮЧЕНИЕ**

Настоящата програма се съхранява в библиотеката при НЧ „Сакар 1928“, с. Хлябово за сведение на гражданите. Планът за работа с предложените дейности е отворена система и може да бъде допълван и променян във връзка с културния календар за 2021 г. на Министерството на културата, както и отправените покани към групите и съставите за участия в Общински и Национални фестивали и събори.

***Програмата за дейността на НЧ „Сакар 1928“, с. Хлябово е приета на заседание на Читалищното Настоятелство с Протокол от 04.11.2021 г.***

***Дейностите, заложени в програмата ще се реализират при спазване на насоките и мерките срещу COVID-19.***

